Mi a személyes véleménye a szúnyogokról?
Az biztos, hogy idegesítenek.
Seattle-ben nyaranta
tele vagyunk szúnyogcsípéssel.
Ugyanakkor sohasem éltem maláriától sújtott területen.
Az embert az Anopheles nemzetségbe tartozó szúnyogok fertőzik meg maláriával,
és ők is viszik tovább a fertőzést további emberekre.
A malária évente 400 000 gyermeket öl meg.
Csakhogy nem a jómódú országokban.
Ezért ez egy elhanyagolt betegség.
1-ES SZÁMÚ KÖZELLENSÉG
A betegségeket illetően
lehetőségünk van arra, hogy modern technológiákat fejlesszünk ki,
például vakcinákat és antitesteket,
vagy olyan ellentmondásos eszközöket, mint a génszerkesztés,
és megpróbáljuk velük kiirtani ezeket a kórokat a bolygóról.
Az emberiség egyik legnagyobb teljesítménye volna
a malária legyőzése.
MIT TARTOGAT SZÁMUNKRA A JÖVŐ?
TÚLJÁRHATUNK A BETEGSÉGEK ESZÉN?
MALÁRIAOSZTÁLY KENYA, SIAYA MEGYE
A malária itt súlyos probléma.
Kórházba kell menni vele,
és akinek nincs pénze, az belehal a betegségbe.
Megölheti a babát.
Sok csecsemő belehal.
Egy közeli rokonomat is elvitte.
A húgom gyermekét.
Rángatózni kezdett.
Felment a láza. Nem vesztegettem az időt.
Fuvart kerítettem, és azonnal idehoztam.
Nagyon súlyos maláriával küzdött.
Bocsánat, kislány.
Egy oxigént kérünk.
Feltöltenél egyet?
Azokon az osztályokon rettenetes a helyzet,
ugyanis soha nincs elegendő személyzet,
hisz a malária szezonális betegség. Amint beköszönt az esős évszak,
exponenciálisan növekszik a szúnyogpopuláció mérete.
El sem tudom mondani, milyen sok maláriás rohamom volt gyerekkoromban.
Még most is magam előtt látom apámat.
VEZETŐ NYOMOZÓ, TARGET MALARIA
Az ágyam mellett állva figyelt engem.
Láttam a félelmet a szemében.
Ha a malária az USA-ban vagy Európában végezne évi 600 000 emberrel,
mostanra már megoldották volna.
GATES ALAPÍTVÁNY SEATTLE, WASHINGTON
A malária elsősorban a legszegényebbek körében koncentrálódik,
ahol alig elérhető egészségügyi ellátás.
A Mali, Burkina Faso, Elefántcsontpart, Nigéria
és a Kongói Demokratikus Köztársaság között elterülő régióban
semmi máshoz nem fogható a malária terjedésének mértéke,
és mindenképpen meg kell állítani.
HOGY TERJESZTI A SZÚNYOG A BETEGSÉGET?
A maláriát egy szúnyogcsípéssel terjedő parazita okozza.
Ez a kórokozó megfertőzi a májat,
majd bizonyos idő elteltét követően
minden egyes fertőzött májsejtből 400 000 további parazita szabadul fel,
melyek elárasztják a vörösvérsejteket.
A parazita behatol a vörösvérsejtbe, megemészti,
ezt követően szétrepeszti, és továbbiakat áraszt el.
Tehát eluralkodik a vérkeringésen.
A fertőzött vörösvérsejtek szétrepedése komoly tünetekkel jár.
A betegek hidegrázást, lázrohamokat, verítékezést tapasztalnak.
Teljesen kimerülnek.
Megeshet, hogy a fertőzés
émelygést és hányást is okoz, ami még enyhébb esetnek mondható.
A betegség előrehaladtával légzési elégtelenség,
tartós vérszegénység, agyi gyulladás is kialakulhat,
és túlságosan sok esetben halállal ér véget.
Főként a legsebezhetőbbeket, a kisgyermekeket, a terhes nőket
veszélyezteti a malária pusztítása.
A malária kórokozója eredetileg egy vízi algaféle volt
600-800 millió évvel ezelőtt.
Ma is őrzi a fotoszintézis nyomait.
A modern malária valószínűleg madarakban alakult ki
nagyjából 130 millió évvel ezelőtt.
Szimbiotikus kapcsolatról van szó.
A kórokozó a szaporodásához használ fel minket.
Két gazdatestre van szüksége.
A szúnyogra, valamint a másodlagos gazdatestre,
ami lehet ember, hüllő, kétéltű, emberszabású majom.
Mind elkaphatjuk a maláriát.
Az emberek nem törődnek vele.
Az amerikaiak alapvető tulajdonsága, hogy nem gondolnak olyasmire,
ami nem érinti őket közvetlenül.
A malária utoljára a nagyszüleimet érintette.
A 20. század fordulóján még komoly probléma volt.
A Járványügyi Központ azért van Atlantában,
mert ott dúlt igazán a malária.
A maláriát hordozó szúnyogok
emberi vér után kutatnak a közelben.
A malária komoly gondot jelentett az országban,
de mostanra ebből semmi sem maradt.
Senki sem hal meg maláriában, mert kordában tartjuk.
Ha visszatekintünk a 20. század közepén világszerte elindított
maláriafelszámolási törekvésekre,
az akkoriban bevetett eszközök, úgymint a környezet átalakítása,
a szúnyogok tenyészőhelyeinek felszámolása,
a rovarirtó szerek széles körű alkalmazása
mind hatékonynak bizonyultak.
Azonban ezek az eszközök nem feltétlenül alkalmasak
a jelenleg is fertőzött régiókban történő használatra.
Síugrás, az nagyon izgalmas.
Az 1990-es években sokat gondolkodtunk Melindával azon,
hogy mire fordítsuk a forrásokat.
Megvizsgáltuk, mik a gyermekhalandóság fő okai,
és döbbenten láttuk, hogy a tüdőgyulladás, a hasmenés és a malária.
Amikor láttam, mennyire kevés pénzt fordítanak a maláriára,
teljesen ledöbbentem.
Többtonnányi DDT-t vetnek be
a legifjabbakat fenyegető, félelmetes betegség ellen.
A pusztító háború újabb felfedezését állítják az életmentés szolgálatába.
A sereg azért finanszírozta a kutatást,
mert katonák haltak meg a fertőzött régiókban.
De mihelyst elég jónak értékelték a katonákat védő gyógyszereket,
számukra ez már nem jelentett prioritást.
Több pénzt fektetnek a kopaszodás elleni szerekbe, mint a malária gyógyításába.
A kopaszság nyilván szörnyű dolog.
2000-ben hoztuk létre a Gates Alapítványt,
és a gyermekek életének megmentését választottuk legfőbb célunknak,
itt próbáltunk áttörést elérni.
A malária rosszabbodik.
A szúnyoghálós ágyak rengeteget segíthetnek.
Előbb-utóbb meglesz az oltás is.
Az amerikaiaknak az ár-érték arány a fontos,
és ennél jobb ajánlatot nem találnak.
Amikor megismertem Bill Gatest,
sajtburgert ettünk, és a globális egészségügyről beszélgettünk.
Szerintem felháborítja
az értelmetlen, oktalan pazarlás,
különösen, ha emberi életről van szó.
Feldühíti az ilyesmi, de bármivel képes vitába szállni.
Az első időszak nagyon durva volt.
Kill Billnek hívtuk.
Előfordult, hogy pénzügyminiszterekkel kiabált:
„Hazudik! Ez hazugság, és maga is tudja!”
Közben én meg…
Bill Gatesbe egy lázadó szorult. Nem tűnik annak, ugye?
Új oltásokra van szükség a gyerekek megmentéséhez.
Milyen mértékben próbálunk mi, az emberi közösség, segíteni egymáson?
Harmincmillió dollárt ajánlottunk fel a malária elleni küzdelemre.
Megdöbbentett, hogy ezzel mi váltunk a legnagyobb adományozóvá.
MALÁRIAFÓRUM
A malária áldozatainak nincs hangjuk a piacon.
Nincs bennük profitlehetőség.
A kutyaeledel piaca 40-szer nagyobb a maláriáénál.
1990 óta a felére csökkentettük a mélyszegénységet
és a gyermekhalandóságot.
Ha Bill valamit lehetségesnek tart, az ember hajlamos hinni neki.
Lehetséges ön szerint?
Teljes mértékben.
NIGÉRIA, ABUJA
Mesélj Diabatéról!
Diabaté vezeti a Target Malaria munkáját Burkina Fasóban.
Sokat foglalkozott entomológiával.
- Szúnyogokkal? - Igen.
Talán ő képes a legpontosabban megjósolni a rajzási helyüket.
- Jó napot! Nagyon örülök. - Jó napot, úgyszintén!
Fontos hangsúlyozni, mennyi minden kiderül a statisztikákból.
A világszerte évente előforduló 247 millió esetből
nagyjából 235 millió sújtja kizárólag Afrikát.
Az a valódi probléma,
hogy a rendelkezésre álló, hagyományos eszközök,
tehát a szúnyoghálós ágyak és az új gyógyszerek
elképesztően hasznosnak bizonyultak,
ugyanakkor úgy tűnik, hogy mostanra elérték a korlátaikat.
Ezek az eszközök olyanok,
mintha egy rendkívül gyors kocsiban ülve
szeretnénk a Holdra jutni. Hogyan lehetünk képesek rá?
Teljesen más hajtóműre van szükség.
Sok energiát kell a kutatásba fektetnünk,
hogy új eszközöket alkothassunk.
MINTA ELEMZÉSE
A maláriát több különböző eszközzel tudjuk csak legyőzni.
Hatékonyabban kell fellépnünk a szúnyogokkal
és a kór terjesztésével szemben.
Ugyanígy javítanunk kell a megelőzésen,
valamint a már emberbe jutott parazita kiirtásában.
Szintén fontos, hogy ha már a szúnyogcsípést nem is tudjuk meggátolni,
legalább a parazita megtelepedését ellehetetlenítsük.
A kérdés azért aktuális továbbra is,
mert a maláriaparazita életciklusa rendkívül bonyolult.
Minden fázisban máshogy néz ki.
A maláriaparazita különöse összetett mechanizmusokat használ,
hogy megzavarja az immunrendszerünket, és ellenálljon a védelmének.
Ez a parazita fejlődik.
Rezisztenssé válik az életmentő gyógyszerekkel szemben.
Csak úgy tudunk oltóanyagot kifejleszteni, ha okosabbak vagyunk nála.
A végső cél nyilván egy hatékony vakcina,
ami olcsó, megbízható
és világszerte terjeszthető.
KENYA, SIAYA MEGYE
Jó napot!
Üdv!
Itt végeztük az RTS,S maláriaoltáshoz kapcsolódó úttörő kutatást.
Az első vakcinakísérletünk
ezekben a helyiségekben zajlott.
Sokat tudnék mesélni az itt történtekről.
Közel hét éven keresztül dolgoztam egy maláriaoltáson.
Nagy izgalommal vágtunk bele a kísérletbe.
Őszintén hittem benne.
De az eredmények rendkívül kiábrándítóak voltak.
A maláriába kétpercenként belehal valaki.
Azt hiszem, így jön ki.
Ami nagyjából 10-15 000 haláleset hetente.
Minden héten, minden évben.
A rendelkezésre álló adatok vizsgálatával kell új megoldást találnunk.
Ez vezetett ahhoz, hogy egy újfajta beavatkozásra térjek át.
Sikerült izolálnunk egy monoklonális antitestet,
ami rendkívül hatékony a malária megelőzésében.
Az volt a kérdés, hogy lehet-e belőle biztonságos és hatékony megoldás.
Mivel egy szúnyogcsípéssel csupán néhány száz maláriaparazita jut be
az emberi szervezetbe,
ha egy antitest-injekcióval még ott megállíthatnánk őket,
akkor lényegében meggátolnánk a malária kifejlődését az emberi gazdatestben.
Feltartóztatja a parazitákat, mielőtt a májba jutnának.
Ezt hívjuk a gazdatest kontrollálásának.
Mi váltjuk ki a kívánt immunválaszt.
Vajon elég-e egyszerre egy dózis,
ami aztán egy éven keresztül védelmet biztosít,
vagy hat hónap elteltével kell egy második adag is?
Ezt próbáljuk most kideríteni, és jelenleg félúton járunk.
Beadtuk a dózisokat,
hamarosan megvizsgáljuk a féléves adatokat.
Kész is.
Eddig 324 gyermeket sikerült bevonnunk a kísérlet második szakaszába.
MENTŐSZOLGÁLAT SIAYA MEGYEI ÖNKORMÁNYZAT
A fecskendőnk egymillis. Ugye egy milliméter?
Előre megbeszéltük a látogatást, a baba nem beteg.
Oké. Hányas számú?
- 112-es. - 112.
- Igen. - Oké.
Főleg anyák vesznek részt a kísérletben.
Bernadina Odhiambo vagyok.
KENYA, SIAYA MEGYE
Huszonhat éves.
Két gyerekem van.
Ian és Margaret.
Siayában nagyon súlyos a maláriaveszély.
Tudjuk, hogy léteznek eszközök, amiket mi is bevethetünk ellene.
Próbálok mindent tisztán tartani.
Nincs állóvíz a közelben.
Mind kezelt szúnyoghálók alatt alszunk.
Szúnyogriasztót használunk.
Hallottunk a Siaya megyében végzett maláriakutatásról.
Nagyon érdekelt, mert én is a malária áldozata vagyok.
A nagyobbik fiam két hónapos korában kapta el a maláriát.
Ezért döntöttem úgy, hogy részt akarok venni a kutatásban.
Miután jelentkeztünk a vizsgálatra, behívtak minket.
Elmentünk Kogelóba.
Vért vettek, hogy tesztelhessék.
Utána pedig megkapták a malária elleni dózist.
Most épp Nyugat-Kenyában utazunk, de kukoricát látunk,
szóval akár Nyugat-Nebraskában is lehetnénk.
Ez itt a második helyszínünk, a kogelói rendelő.
Kogelo egy vidékies területen található.
Többek között arról ismert, hogy itt született Obama elnök édesapja.
Tisztában kell lennünk azzal, hogy egy új típusú beavatkozás esetén
mindenki szeretné megérteni az adatokat.
Nagyon örülünk, hogy Bob itt van,
és tájékoztatást nyújt a malária elleni monoklonális antitestekről.
Átadom a szót.
Köszönöm.
Üdvözlöm önöket, köszönöm, hogy eljöttek.
Amikor beoltanak minket,
a szervezetünk antitestekkel reagál a vakcinára.
Termelünk olyanokat, amelyek alkalmasak a védelemre,
és olyanokat is, amelyek semmit sem csinálnak.
Tehát egy egész csapat antitestünk lesz.
Ki tudja, ki az a Michael Jordan?
A kosaras.
Senki?
Na és Mbappé?
Vajon belövi? Mbappé!
Bámulatos befejezés!
Tegyük fel, hogy a csapatunk minden egyes tagja Mbappé.
Egy ilyen csapat nagyobb eséllyel győzne.
És ez a monoklonális antitest.
Hány dózist kell beadni?
Jelen fázisban egy adag hat hónapig lehet elég.
Az a célunk, hogy egy egész évig hatékony legyen.
- Köszönöm. - Köszönöm a kérdéseket.
A költség a leggyakrabban felmerülő kérdés.
Ezt tartom a legsúlyosabb akadálynak.
Szerintem ez nem feltétlenül tudományos nehézség.
Próbáljuk meggyőzni az embereket, hogy sokkal olcsóbban is előállítható.
Ha sikerül csökkenteni a költségeket, és növelni hatékonyságot,
akkor az antitestben részesülő gyerekek sehol sem lesznek maláriások.
A maláriával szemben a láz megjelenésekor hagyományosan gyógyszereket alkalmaztunk.
A kínafa egy Dél-Amerikában, magasan fekvő területeken őshonos faj,
és valaki rájött,
hogy ha megfőzzük a fa kérgét, és megisszuk a belőle kinyert kinint,
akkor nagyon gyorsan felépülhetünk a maláriából.
A MALÁRIA KININNEL GYÓGYÍTHATÓ
Érdekesség a kininnel kapcsolatban,
hogy a tonik egyik összetevője.
A „tonik” szó a múltban orvosságot jelölt.
És a tonikot, vagyis a kinines vizet
a 18-19. századi tengerészek fogyasztották megelőzésképpen.
Nagyon keserű az íze,
ezért a brit gyarmatosítók Indiában ginnel keverték.
Így született meg a gin-tonik.
Az emberek persze ma már nem a malária ellen isszák.
A kávénak is köze van a témához.
A kávét eredetileg malária elleni gyógymódként hirdették.
Ez is a kávézási hagyomány része volt.
Egészen az 1800-as évek végéig tartották maláriás láz elleni gyógymódnak.
Az ókori egyiptomiak emberi vizeletben fürödtek.
A rómaiak az „abrakadabra” varázsigét hordták a nyakukban.
Eredetileg ez a szó is a maláriát tartotta távol.
A maláriát nagyon nehéz kiirtani.
Sokszor próbálkoztak vele sikertelenül.
Régóta foglalkoztat minket a kérdés,
hogy ki lehet-e irtani a fertőző betegségeket.
Egyet sikerült, a himlőt.
A gyermekbénulást illetően is közel járunk a célhoz,
a malária esetében azonban valami teljesen másról van szó.
- Szia, Bill! - Helló, Tony!
- Jó látni! - Kösz a meghívást.
Szívesen, kerülj beljebb!
A 100 LEGBEFOLYÁSOSABB EMBER
Rendkívül fontos igazoló vizsgálatok zajlanak az antitestekkel kapcsolatban
Kenyában és máshol is,
de félő, hogy elveszítjük a figyelmet, mielőtt célba érnénk.
Szerintem a malária felszámolása különböző régiókban, különböző országokban
teljes mértékben megvalósítható.
A klasszikus értelemben vett kiirtás azonban nagyon-nagyon nehéz lesz
a szúnyogok elterjedtsége, az éghajlat, valamint az irányítás fontossága miatt.
Szóval nagy reményeket fűzök a tudományhoz.
Idővel lesznek annyira fejlett eszközeink, hogy bizonyos földrajzi régiókban
szélsőséges beavatkozásokat alkalmazhatunk majd,
teljesen megszabadítva a területet a parazitától.
Többféle megközelítés létezik.
Szúnyogok elleni védekezés, kezelés, megelőzés.
Mit igényel a közegészségügy, és milyen tudományos lehetőségek vannak?
Vagy a meglévő tudományos lehetőségeket használjuk ki,
vagy újakat hozunk létre.
A szúnyogok jelentette veszély miatt
a tudósok folyamatosan tanulmányozzák a betegségeket hordozó fajokat.
Új módokat keresnek az ellenőrzésükre és irtásukra.
Csak úgy érhetünk célba, ha biztosítjuk a gyógyszerellátást,
de egyúttal a szúnyogok ellen is fel kell lépnünk.
Az az egyik nehézségünk,
hogy egy megelőzhető és kezelhető betegséggel állunk szemben.
A karrierem elején, amikor egy szúnyogketrecet néztem,
hirtelen rádöbbentem, hogy ha sikerülne megölnünk őket,
azzal megakadályoznánk minden további eseményt is.
Hagyományosan a DDT a legismertebb szúnyogirtó szer.
De a negatív hatásai miatt
a környezetvédők a mellőzését szorgalmazták.
Ma már létezik a génmeghajtás nevű eljárás is,
ami a szúnyogok genetikájának manipulációja révén
gátolja a populációjuk növekedését.
Ez jelenleg a legizgalmasabb irány.
Azért foglalkozom ezzel, mert már kis koromban is érdekelt az élővilág.
A szüleim elvittek a Galápagos-szigetekre, ezért olvastam Darwint.
Szabályosan lenyűgözött,
mennyire felfoghatatlanul bonyolult az élet szőttese,
és én is érteni akartam hozzá.
Fajokat akartam formálni.
Létrehoznánk-e egy olyan technológiát, amivel felszámolhatnánk a maláriát?
A válaszból nem hagyható ki a CRISPR.
A CRISPR-technológia lényegében egy genetikai olló,
amivel egy adott szekvenciánál elvághatjuk a genomot,
majd a vágás helyére egy DNS-szekvenciát illeszthetünk be.
Ezáltal létrehozható az úgynevezett génmeghajtás,
amely révén adott genetikai módosítás egyetlen organizmusból
az egész populációban elterjeszthető.
A teljes kapacitású változatot, az önmagát terjesztő génmeghajtást
pedig semmi sem korlátozza a faji határokon kívül.
Vagyis ha létezik génáramlás a populáción belül,
akkor az egész populációban el fog terjedni.
Ha rendelkezésünkre áll a CRISPR, vagyis a génmódosítás képessége,
valamint a génmeghajtás, amely a tulajdonságokat örökíti,
úgy írhatjuk át a géneket, hogy mi döntjük el, mit örökítsenek tovább.
Minden egyedet hímneművé tehetünk, hogy ne tudjanak szaporodni.
És ha minden egyed hím,
akkor elméletben az adott faj
és az általa terjesztett betegség is kihal.
Sokan kérdezik, hogy kijuthat-e a szúnyogokból.
Átterjedhet a beporzó rovarokra, amiknek a gyümölcsöket köszönhetjük?
Léteznek jogos felvetések egy ilyen komoly technikát illetően.
A szúnyogoknak igenis vannak előnyeik.
A természetes ökoszisztémák részei.
Más állatok táplálkoznak velük.
Pisztrángok, lazacok, felszíni táplálkozású halak.
A madarak, a denevérek is megeszik őket.
Talán egyes orchideák is kihalnának, ha ezek a szúnyogfajok eltűnnének.
A szúnyogok minden természetes ökoszisztémának fontos részét képezik.
Ha egy fajt eltávolítunk egy ökoszisztémából,
az trofikus kaszkádhoz vezethet,
nem várt következményekkel más ökoszisztémákra nézve.
Például amikor a gyapjas mamut kihalt,
eltűntek a belőle táplálkozó, szerencsétlen kullancsok is.
Csak Afrikában több mint ezer szúnyogfaj létezik.
Ez annyira sok,
hogy ha eltávolítjuk közülük azt a nagyon kevés maláriaterjesztő fajt,
még mindig rendkívül alacsony marad az ökológiai problémák esélye.
Nem nulla, de nagyon kicsi.
A kutatás hosszú folyamat.
Azonnali megoldásokat szeretnénk, de a kutatás,
így az általunk fejlesztett konkrét technológia sok időt vesz igénybe.
A Target Malaria projektben dolgozom.
Fejlett genetikai eszközökkel tervezzük a malária jövőbeli felszámolását.
Egyelőre számos okból nincsenek génmeghajtásos szúnyogjaink Afrikában.
Ebben rengeteg tényező játszik szerepet,
és sok elemnek kell a helyére kerülnie ahhoz,
hogy valóban biztonságos megoldást nyújthassunk a közösségnek.
A malária vidéki probléma,
és az esős évszakban jelentkezik.
Ha a szúnyogok terjesztik a gént helyettünk,
még a nagyon nehéz terepen is,
ahová mi nem jutunk el, ők elvégzik a munkát helyettünk.
Szóval ezt nagyon nagy jelentőségű eszköznek tartjuk.
A szúnyogok szabadon eresztése persze könnyű.
Alig 30 percet vesz igénybe,
de hét évig tartott idáig jutnunk.
Ha egyből terjeszteni kezdjük a génmeghajtást,
nem vizsgált szempontok is felmerülnek, és nagyon nehéz dolgunk lesz.
Meg kell dolgoznunk a társadalmi elfogadottságért,
mert az nem magától értetődő dolog. A bizalmat ki kell építeni.
Nem vihetek csak úgy egy vödör szúnyogot egyetlen faluba sem
arra hivatkozva, hogy tudósként a közjót szolgálom.
Az embereknek meg kell érteniük, mit csinálunk.
Jó reggelt! Minden rendben?
- Igen. - Nagyszerű.
- Jó reggelt! Minden rendben? - Igen.
Nagyszerű.
Nagyon örülünk, hogy eljöttek hozzánk.
Mint láthatják, ez itt a rovarházunk. Odabent van az összes szúnyog.
Tisztában vagyunk a felmerülő aggodalmakkal,
ezért néha nagyon hasznos,
ha el tudjuk vinni a közösség vezetőit a rovarházba,
ahol megmutatjuk nekik a szúnyogokat, az átalakításuk módját,
és lehetőséget adunk nekik, hogy feltegyék a kérdéseiket.
Mint láthatják, az egész épület fehérre van festve,
mert így sokkal könnyebben észrevesszük, ha bármi a falon ül.
Ezenkívül pedig, mint láthatják, ventilátorokat is alkalmazunk.
Ha itt állnak, érezhetik a huzatot.
Mindennek az a célja, hogy bent tartsuk a szúnyogokat.
Ebben a sorban minden szúnyog transzgenikus, vagyis génmódosított.
Ez itt a paraffin, ami hasonlít az emberi bőrre.
Ez pedig a hőforrás, amit ráteszünk.
Enyhén felmelegíti a paraffint, amit a szúnyogok azonnal megéreznek.
Amint megérzik, odamennek hozzá, és szívni kezdik.
Sokat tanultam ma.
Nagyon meglepődtem, hogy a szúnyogot át lehet alakítani.
Hiszen nagyon kicsi állat,
és döbbenetes dolog, hogy mégis módosítani lehet.
Szóval ezt hívjuk DNS-nek.
Ha a módosítás beépül a szúnyog genomjába,
láthatják majd, hogy piros lesz a szeme.
Tehát a nem módosított szúnyognak nem piros a szeme?
Így van, nekik nem piros a szemük.
Nehéz egy faj genetikáját megváltoztatni,
hisz nem tudhatjuk biztosan, hogy milyen következményekkel jár.
Lehet, hogy egy sejtreceptor szerkesztésével
meggátolhatjuk a HIV terjedését,
de növelhetjük a nyugat-nílusi láz kockázatát.
A legtöbben ezt napjainkban könnyű választásnak tartanák,
de vajon 10 000 év múlva is így lesz?
Lehet, hogy a nyugat-nílusi láz pusztítja ki az emberiséget.
Nagyon nehéz a jövőbe látni.
Vannak, akik szerint
még a maláriás halálesetek csökkentése
sem igazolja, hogy kinyissuk Pandóra szelencéjét.
Ezzel egyáltalán nem értek egyet.
Alig néhány afrikai faj célba vételével
megszüntethetnénk a megbetegedések 80%-át.
A génmeghajtás nem képezi részét a dr. Genyák eszköztárának,
bár tény, hogy van, ami igen.
- De nem ez. - Nem.
Gyakran kérdezik az emberek,
hogy milyen következményekkel járhat a szúnyogok eltávolítása.
Erre azt felelem, hogy évente 600 000 ember veszti életét.
Vagyis máris súlyos a helyzet.
És mindenképpen cselekednünk kell.
Nem könnyű egy másik országból érkezve
azt várni a helyiektől, hogy álljanak rendelkezésre,
mert akár hasznukra is válhat, bár ebben nem vagyunk biztosak.
A végén aztán mi döntjük el, hogy mit kezdünk a technológiával.
A gyarmatosítás története is arról szólt, hogy az Afrikába érkező fehérek
úgy használtak fel emberi lényeket, mintha ásványkincsek volnának.
A lakosságnak nagy szüksége volna arra, hogy ez a projekt sikerrel járjon,
hiszen mind megtapasztaltuk már
a súlyos maláriás eseteket.
KÖRZETI KÉPVISELŐ
Ezért az emberek nagyon szeretnék már,
ha lennének működő megoldások.
Döntsön az, aki ott él.
Én nem Afrikában élek, a gyerekeimet sem veszélyezteti a malária,
de ha veszélyben volnának, és ott is élnénk,
azonnali lépéseket várnék.
Terjessze önmagát a technológia, nem kellenek helyi ökológiai tereppróbák.
Ha a gyerekeim élete a tét, akkor csinálják!
Ne vacakoljanak tovább!
Ez egy jó példa arra,
hogy miért kell a fejlett világban
globálisan figyelnünk a világméretű betegségekre.
Két okunk is van erre.
Először is, gazdag országként erkölcsi felelősségünk
megakadályozni, hogy bárki megelőzhető és kezelhető betegségektől szenvedjen
pusztán a születési helye miatt.
De felvilágosult önérdekről is beszélhetünk
a fertőző betegségekkel kapcsolatban.
Hisz más régiókra is átterjedhetnek.
A CDC figyelmeztetést adott ki,
miután megerősítettek öt maláriás esetet az USA-ban.
Rendkívüli hírek Marylandből…
Több mint 40 éve az első maláriás fertőzés.
A malária könyörtelen.
És az éghajlatváltozás hatására
a problémák csak szaporodni fognak.
Nem válhat olyan hellyé a világunk, ahol baj esetén
százezrek is meghalhatnak elkerülhető módon maláriában.
Az Egyesült Államokban veszélyeztetett a környezet,
különösen a déli területeken, ahol meleg az éghajlat,
és megtalálható az Anopheles szúnyog.
Tényleg aggasztó a helyi terjedés lehetősége.
40 ÉV ÓTA ELŐSZÖR SZÁMOLTAK BE HELYI MALÁRIAFERTŐZÉSRŐL MARYLANDBEN
- Jó estét! - Jó estét!
- Hogy van a család? - Jól.
- Mindenki jól van? - Igen.
Tudjátok, mi történt ma délelőtt?
Na mi?
Megnéztem a laboratóriumban, hogy halad a maláriaellenes munka.
Hogy lehet felismerni a módosított szúnyogot?
Ha jól megnézitek, piros a szeme.
Anyuka, Ian, hogy vannak?
Minden rendben.
Ian, köszönj a doktor bácsinak!
Oké.
Az elmúlt egy hónapban,
mióta a klinikán járt, nem volt semmi gond a gyerekkel?
- Semmi baja. - Oké.
Történt bármi, amiről érdemes tudnom?
Hat hónap telt el.
Otthoni vizit, klinika, otthoni vizit, majd klinika.
Nagy megtiszteltetés, hogy részt vehetek a kutatásban,
mert a fiam jól van.
Hat hónapja negatív a maláriatesztje.
Azelőtt féltem,
mert én is maláriaáldozat voltam.
Bár még nincs bizonyítva a hatékonysága,
reménykedve tekintünk az elkövetkező évekre.
Sokat imádkozom azért,
hogy ez az antitest
működjön.
Szóval már nem félek.
Ezek az újratervezett szúnyogok ott maradnak velük
a laboratóriumban?
Nem kell félni a módosított szúnyogoktól.
A cél a nőstény szúnyogok kiirtása,
mert így visszaszorítható a malária.
Azért ijesztő, mert gyakran halljuk,
hogy a fehérek csak rontanak a betegségeinken.
Ha az ember elmegy a laboratóriumba,
lélegzetelállító, amit ott láthat.
Mindenki keményen dolgozik, és nagyon jól halad a munka.
A malária és a szegénység kéz a kézben jár egymással.
És ha a gyerekek betegek,
nem járnak iskolába, nem tanulnak,
és ha nem tanulnak, akkor nem találnak munkát,
és nem tudják biztosítani a megélhetésüket.
Az őket ápoló szüleik sem tudnak dolgozni.
A malária kezelésére kell költeniük,
egyre nőnek az egészségügyi kiadásaik.
Ezt a ciklust mindenképpen meg kell törni ahhoz,
hogy kilépjenek a szegénységből.
Amíg a malária tömegesen szedi áldozatait Afrikában,
és tönkreteszi a gazdaságunkat,
fejlődni sem leszünk képesek.
Ide kötnek a gyökereim. Itt születtem, itt nőttem fel.
Az egész családom itt él.
Nem építi fel más az országomat helyettem.
Ez az én feladatom.
A mi feladatunk.
Pápá!
- Pápá! - Pápá!
Reménykedem benne,
hogy még az én életemben sikerül felszámolnunk a maláriát.
Én is még az életemben szeretném, ami azért nehezebb feladat.
Önnek nem lesz baja. Fő az egészség.
Mindig van valami, mielőtt betáplálod,
és kiderül, mi kerüljön az utasításpufferbe,
de a matematikus…
Bill Gates ott van, ahol lennie kell.
Az, hogy egy ilyen elme próbálja megoldani a problémát,
minden lehetséges irányból közelítve…
Ez nagyszerű dolog.
Ha létrehozunk egy rendszerarchitektúrát…
Ha nem lenne, ki kéne találnunk.
Akkor viszont senki sem hinné el, hogy létezhet.
Olyan embernek tartom őt, aki szeretne hasznos lenni.
És ez gyönyörű dolog.
Eredményekre törekszik.
De még a legmélyebb zsebekkel
sem lehet megoldani minden problémát, mert túl nagyok.
Az állam támogatása is kell, és ezért fontos az érdekképviselet,
valamint a megfelelő narratívák bemutatása.
A bal és jobb agyféltekének együtt kell működnie.
A világ jelenleg hatalmas kihívásokkal szembesül,
de hiszem, hogy megoldhatjuk őket.
Összességében sokat fejlődött a világ,
és örülök, hogy ehhez kicsit én is hozzájárulhattam.
Sok a probléma a politikai megosztottság,
a korlátozott erőforrások és a potenciális klímakatasztrófa terén,
és muszáj előmozdítanunk az innovációt, hogy mindezeket megoldhassuk.
Menni fog.
Hogy 15, 20 vagy 30 év múlva?
Ez a munkánk minőségétől és a prioritásainktól függ.
A feliratot fordította: Marik Gábor